stanford-oval/wikipedia huggingface dataset:
אברהם מנלה
חיים אישיים

מתגורר בתל אביב-יפו, נשוי ואב לשלושה.
הערות שוליים

↑   נתן ליפסון, מעגלים של השפעה, באתר TheMarker‏, 17 בספטמבר 2018
↑  אנשיל פפר‏, רשם העמותת מבקש לפרק עמותת חברה קדישא בת"א, באתר וואלה, 27 בפברואר 2002
↑  חברה קדישא - בתי עלמין
↑  הסתדרות אגודת ישראל העולמית,הועד הפועל - בעלי תפקידים, באתר www.guidestar.org.il
↑  יונתן אוריך ורעות וילף, לראשונה: קורס אקדמי למקצועות הקבורה, באתר nrg‏, 4 במרץ 2014
↑  אביב לוי, ‏יקי ודמני ואברהם מרדכי מנלה מצטרפים לדירק' חברת החשמל, באתר גלובס, 9 בספטמבר 2019
↑  ועדת סל התרופות לשנת 2020 החלה את עבודתה, באתר משרד הבריאות
↑  ענבר טויזר, הרשימה נחשפת: אלו חברי ועדת סל הבריאות החדשה, באתר ynet, 16 באוגוסט 2019
↑   נתי טוקר, לראשונה ברדיו חרדי: הצעה לרוב נשים בדירקטוריון, באתר TheMarker‏, 8 בינואר 2020
↑  שני אשכנזי, מנכ"ל חברה קדישא ת"א אברהם מנלה ואיש העסקים יוסי פרי נחקרו בחשד לביצוע עבירות סביבתיות, באתר כלכליסט, 30 באוגוסט 2024
↑   ליאת לוי, אברהם מנלה ויוסי פרי נחקרו השבוע במשטרה בחשד להשלכת פסולת במתחם דרום גלילות, באתר TheMarker‏, 30 באוגוסט 2024
↑  "רשת מעוז - Maoz". Maoz. אורכב מ-המקור ב-2020-01-08. נבדק ב-2017-03-29.
| --- | --- |
בקרת זהויות :  NLI: 987007448247005171  VIAF: 2306782   WorldCat (עם VIAF): 2306782
קומסי קומסה

קומסי קומסה (בצרפתית: Comme Ci Comme ça, בתרגום חופשי לעברית: ככה ככה) הוא סינגל של הזמר הישראלי-טוגולזי, סטפן לגר, שנכתב והולחן על ידי המבצע יחד עם דולב רם ופן חזות, שגם הפיקו אותו, ויצא לאור ב-30 ביוני 2018. השיר נוצר כפרסומת עבור שירותי הטלוויזיה רב-ערוצית של "yes".  אך הצלחתו העמידה אותו בפני עצמו.
על השיר

בשלב הראשון פורסם כ"סינגל" סטנדרטי לרדיו. הוא התמקם במקומות הראשונים במצעדי הפזמונים וזכה לצפיות רבות באתר האינטרנט "יוטיוב". בשבוע הראשון לשיווקו בתחנות הרדיו, השיר זכה ל-96 השמעות. הוא הגיע לשיאו שבועיים אחר כך, בשבוע השלישי, כשטיפס אל ראש המצעד העברי של "מדיה פורסט" עם 130 השמעות. פרט לשבוע אחד במהלך חודש ספטמבר, השיר הצליח להישאר בעשירייה הפותחת עד לתחילת חודש אוקטובר. רק בשלב השני, יצאה השיר כחלק מפרסומת של "yes".
בסך הכל, הוא זכה לכ-1,000 השמעות בין ה-15 ביולי ל-6 באוקטובר. במקביל, הוא הספיק לצבור 50 מיליון צפיות ב"יוטיוב". כמו כן, באפליקציית הזרמת המדיה "Spotify" הוא הושמע כ-6,287,000 פעמים. נתונים אלו, ככלותם, הקנו לו את התואר "להיט קיץ". ומעבר לכך, הוא הפך את צמד המילים "קומסי קומסה" למטבע לשון, והכניס את סטפן לגר, שעיקר פרסומו עד אז היה בקרב ילדים ובני נוער, היישר אל תוך המיינסטרים הישראלי.
הרובאים הלטביים

הרובאים הלטביים (ברוסית: Латышские стрелки, בלטבית: Latviešu strēlnieki) - סגל יחידות רובאים שהוקמו בשנת 1915 במהלך מלחמת העולם הראשונה. לאחר מהפכת אוקטובר הם תמכו בבולשביקים ונהפכו ליחידות עילית של הצבא האדום. היקף היחידה הגיע ל-40 אלף לוחמים. בשנת 1920, עם סיום מלחמת האזרחים ברוסיה היחידה פורקה ורוב החיילים חזרו ללטביה.
מלחמת העולם הראשונה

באפריל 1915 הצבא הגרמני פלש לשטח קורלנד. התקדמות מהירה של הצבא הגרמני הביאה לבריחת אוכלוסייה אזרחית לריגה ולחלקים הפנימיים של האימפריה הרוסית. לאור המצב חברי הדומה הממלכתית של האימפריה הרוסית ממוצא לטבי קראו להקמת יחידות לאומיות על בסיס אוכלוסייה לטבית. כעיקרון, הממשל הצארי התנגד לקיום יחידות לאומיות, אך במקרה זה הסכים להצעה. תוך זמן קצר ממתנדבים היה ניתן להקים מספר גדודים שהצליחו לייצב את החזית מערבית מריגה ואף להביא לנסיגה מסוימת של הצבא הגרמני.
באביב 1916 קרבות בחזית התחדשו. לקראת הקיץ בסגל היחידה היו כבר 11,500 חיילים וקצינים. בחורף 1916/17 היה ניסיון למתקפה רוסית במהלכה היו כ-9 אלף הרוגים ופצועים מקרב הרובאים הלטביים, מסך של 35 אלף חיילים וכאלף קצינים. כתוצאה מהיקף כה גדול של האבדות בקרב החיילים הורגש אי-אמונה למפקדים של הצבא הצארי. ב-7 בפברואר 1917 מיכאיל אלכסייב דרש להקים ועדת חקירה אך לאור מהפכת פברואר הדבר לא בוצע.
בפברואר 1917 החיילים אורגנו ב-2 חטיבות, 4 גדודים בכל אחד. לאחר מהפכת פברואר בצבא הרוסי החלה הקמת סובייטים של החיילים. בהתאם לתוצאות הבחירות הרוב בסובייט זה היה למנשביקים והמפלגה הסוציאל-רבולוציונרית. בהתאם לכך, הם תמכו בממשלת המעבר הרוסית.
בקרב החיילים נמשכה ללא הפסקה תעמולה בולשביקית חזקה ועם הזמן הכוח בסובייט החיילים החל לעבור לבולשביקים. ביולי 1917 הובלת סובייט החיילים עברה לבולשביקים. בספטמבר 1917 למרות כל הניסיונית של לאוור קורנילוב יחידות שהיו ממוקמות באזור ריגה נסוגו מערבה והעיר נפלה לידי הגרמנים ללא קרב. זה הייתה תוצאה ישירה של התעמולה בולשביקית נגד המשך הלחימה.
ב-20 באוקטובר לקומיסר פוליטי של כלל הגדודים הלטביים מונה סמיון נחימסון, חבר מפלגת הפועלים הסוציאל-דמוקרטית הרוסית. בהתאם להנחיותיו, חיילי היחידות הלטביות מנעו העברת לפטרוגרד של יחידות צבאיות שתמכו בממשלת המעבר ועל ידי כך עזרו להפיכה שלטונית של מהפכת אוקטובר.
מהפכת אוקטובר ומלחמת האזרחים

לאחר מהפכת אוקטובר, בהתאם להנחיות שהתקבלו מהשלטון החדש, יחידות לטביות עזבו את החזית והחלו לנוע צפון מזרחה. בתמיכתם באזור צסיס וולמירה הוקם אזור סובייטי שהוכרז כרפובליקה עצמאית. שלטון זה התקיים מספר חודשים עד שהשטח נכבש על ידי הגרמנים. ב-22 בנובמבר גדוד שכלל 2,500 חיילים הועבר לפטרוגרד להגנת הממשל החדש. זמן קצר לאחר מכך יחידות לטביות נוספות הועברו לפטרוגרד להגנת הממשל.
במהלך מעבר הממשלה מפטרוגרד למוסקבה ב-10–11 במרץ 1918 מלאכת האבטחה הייתה מופקדת על הרובאים הלטביים.
ב-13 באפריל 1918 כל היחידות הלטביות אורגנו מחדש לאוגדה רובאית בפיקוד של יואכים ואצטיס שהיה מפקד בכיר בדרגת קולונל בצבא האימפריה הרוסית אך עבר לתמוך בשלטון הסובייטי. האוגדה כללה 3 חטיבות ובכול חטיבה היו 3 גדודים ו-2 פלוגות תותחנים. בנוסף לכך האוגדה כללה גדוד פרשים, פלוגת הנדסה, פלוגת קשר ו-18 מטוסים. לקראת סתיו 1918 היחידה כללה 24 אלף חיילים.
במהלך שנת 1919 היחידה ספגה אבדות משמעותיות בקרבות. לקראת מרץ 1920 היא אורגנה מחדש וכללה כ-17 אלף לוחמים ב-9 חטיבות.
עבור השתתפות בקרבות ל-2 חטיבות היחידה הוענק הדגל האדום המהפכני של ועד הפועל המרכזי ולחיילים הוענק עיטור הדגל האדום שהיה באותה תקופה העיטור הגבוה של המדינה הסובייטית.
מהפכת אוקטובר ומלחמת האזרחים > מפקדי אוגדה לטבית

יואכים ואצטיס - אפריל-יולי 1918. הוצא להורג בשנת 1938
פיוטר אבן - יולי 1918-ינואר 1919. עזב את רוסיה הסובייטית בשנת 1920 ונפטר בבריטניה בשנת 1951.
גוסט מנגולי - ינואר-מרץ 1919. עזב את רוסיה הסובייטית ונפטר בלטביה בשנת 1931.
אנטון מרטוסביץ' - מרץ-אוקטובר 1919. עזב את רוסיה הסובייטית נפטר בליטא בשנת 1944.
פרידריך קלנינש - אוקטובר 1919-יולי 1920. הוצאה להורג בשנת 1938.
קיריל סטוצקה - יולי נובמבר 1920. הוצאה להורג בשנת 1938.
מהפכת אוקטובר ומלחמת האזרחים > קרבות מלחמת האזרחים

במהלך מלחמת האזרחים ברוסיה, הרובאים הלטביים שולבו בקרבות בחזיתות שונות (לפעמים תוך פיצול היחידה למספר חזיתות), בהתאם לצורך של הפיקוד העליון:
ינואר 1918 - קרבות נגד מרד היחידות הפולניות של צבא האימפריה הרוסית שסירבו לקבל פקודות מהממשל הסובייטי ושיתפו פעולה עם גרמניה. לאחר חתימת חוזה ברסט-ליטובסק היחידות של הרובאים הלטביים חזרו לאזור מוסקבה.
פברואר 1918 - קרבות נגד צבא המתנדבים בדרום רוסיה.
יולי 1918 - דיכוי מרד האסרים השמאליים במוסקבה והתקוממויות בירוסלבל וערים נוספות. התערבות הרובאים הלטביים היית המכרעת לדיכוי המרד במוסקבה.
קיץ 1918 - קרבות סביב קאזאן נגד יחידות בפיקוד של ולדימיר קאפל ושל הלגיון הצ'כי.
ינואר-יולי 1919 - קרבות בלטביה במטרה לבסס את השלטון הסובייטי במדינה. בתחילת המהלך הרובאים הצליחו להעביר לשליטת הסובייטית כמעט כל שטח לטביה. במסגרת זו הרובאים הלטביים שהיו חלק של הצבא האדום אורגנו מחדש ל"צבא הלטביה הסובייטית" ומפקד של הצבא החדש היה יואכים ואצטיס. בהמשך, לאחר אבדות כבדות הרובאים נסוגו תחת הלחץ הכבד של הצבא הפולני, הצבא האסטוני וצבא לטביה העצמאית. מפקדי צבא לטביה העצמאית היו ברובם קצינים של צבא האימפריה הרוסית שלא הצטרפו עם רוב חיילי הרובאים הלטביים לצד הבולשביקי. לאחר נסיגה משטח לטביה וקריסת השלטון הסובייטי בלטביה, הרובאים שולבו מחדש בצבא האדום.
סתיו 1919 - קרבות נגד מתקפה של אנטון דניקין לכיוון מוסקבה. הלחימה העיקשת איפשרה ללטביים לעצור את ההתקדמות של כוחות הצבא הלבן ובהמשך להביא לקריסה כללית של החזית ותבוסת צבא המתנדבים בפיקוד של אנטון דניקין.
אפריל 1920 - כיבוש חצי האי קרים במהלך מבצע פרקופ.
ב-28 בנובמבר 1920 היחידה פורקה, כ-12 אלף חיילים חזרו ללטביה העצמאית. מפקדים בכירים נקלטו ביחידות שונות של הצבא האדום. רובם הוצאו להורג במהלך הטיהורים הגדולים.
לאחר פירוק היחידה

רוב הרובאים הלטביים שנקטלו ביחידות הצבא האדום התקדמו במהלך שנות ה-20. חלק מהם נקלטו בנ.ק.וו.ד והיו בין ראשי גולג. אומנם רובם הוצאו להורג במהלך הטיהורים הגדולים.
לוחמי היחידה שחזרו ללטביה העצמאית בחלקם נקלטו בצבא של המדינה הצעירה. רוב קציני צבא לטביה היו קצינים לשעבר של צבא האימפריה הרוסית ששרתו ביחידות הרובאים הלטביים אך לא עבדו לצד הסובייטי לאחר מהפכת אוקטובר.
בתקופה הסובייטית היחידה הייתה נחשבת ליחידת עילית של הצבא האדום וכמגן העיקרי של המדינה הצעירה לאחר המהפכה. בשנות ה-70 בריגה הוקם מוזיאון לרובאים הלטביים ובו נאסף חומר רב על פעילות הרובאים לטובת התבססות השלטון הסובייטי.
לאחר קבלת עצמאות, המוזאיון נסגר ושמו הוחלף ל"מוזיאון הכיבוש הסובייטי" ומוצג בו עתה חומר על כיבוש לטביה על ידי ברית המועצות בשנת 1940.
מדים של רובאי לטבי מ-1916
קן מילר

| --- | --- |

 לידה:  14 ביולי 1948 (בן 76) ראהווי, ארצות הברית 
 ענף מדעי:  ביולוגיה
 מקום מגורים:  ארצות הברית
 מקום לימודים:  אוניברסיטת בראון  אוניברסיטת קולורדו  תיכון ראהווי 
 מוסדות:  אוניברסיטת בראון  אוניברסיטת הרווארד 
 פרסים והוקרה:  אוניברסיטת נוטרדאם (2014)  עמית הוועדה למחקר סקפטי  מדליית מנדל (2009)  פרס השירות הציבורי של ASCB (2006) 
 תרומות עיקריות
 ביולוגיה מולקולרית, ביולוגיה של התא, חינוך מדעי
 
קן מילר (באנגלית: Kenneth Raymond Miller;‏ נולד ב-14 ביולי 1948) הוא ביולוג תא וביולוג מולקולרי אמריקני המכהן כפרופסור לביולוגיה באוניברסיטת בראון. תחום מחקרו העיקרי של מילר הוא המבנה והתפקוד של קרום התא. מילר הוא מחבר-שותף של ספרי מבוא בלימודי ביולוגיה בקולג'ים ובתיכונים בארצות הברית, ספרים הרואים אור משנת 1990 ובהם נעשה שימוש בכל 50 מדינות ארצות הברית. מילר הוא קתולי מאמין ומתנגד לבריאתנות, כולל תנועת התכנון התבוני. הוא כתב שני ספרים בנושא: למצוא את האל של דרווין, בו הוא טוען שקבלת הראיות לנכונותה של תאוריית האבולוציה מתיישבת עם האמונה באלוהים; ורק תאוריה (פרפרזה על טענת הבריאתנים כי האבולוציה היא רק תאוריה), ספר בו הוא חוקר את תאוריית התכנון התבוני ואת המשפט "קיצמילר נגד בית הספר המחוזי של דובר", כמו גם את השלכותיו של המשפט על המדע והחינוך המדעי ברחבי ארצות הברית. ספריו הופיעו ברשימות רבי המכר של הניו יורק טיימס.
ביוגרפיה

מילר סיים לימודי תיכון בניו ג'רזי ולמד ביולוגיה באוניברסיטת בראון. הוא סיים את לימודיו לתואר ראשון ב-1970, וקיבל תואר דוקטור מאוניברסיטת קולורדו בבולדר ב-1974. הוא לימד באוניברסיטת הרווארד עד 1980. מחקרו עוסק במבנה ממברנות התא ובתפקודן, בסיוע מיקרוסקופ אלקטרוני.
ספרי לימוד

מילר הוא מחבר-שותף (עם הנוירוביולוג והביולוג הימי ג'וזף לוין) של ספר לימוד בביולוגיה לתיכונים ולקולג'ים שפורסם במספר מהדורות על ידי הוצאת פרנטיס הול (Prentice Hall) החל ב-1990. ההוצאה גייסה את לוין לכתיבת הספר לאחר קריאת מאמר שכתב בכתב העת של המוזיאון הסמיתסוני. לוין היה תלמידו-לשעבר של מילר וגייס את מילר ככותב-שותף. השניים כתבו גם ספר מבוא לקולג'ים בתחום הביולוגיה, שפורסם ב-1991, בשם ביולוגיה: מגלים את החיים.
מספריו

Miller, K.R. (2008) Only a Theory: Evolution and the Battle for America's Soul ISBN 978-0-670-01883-3
Miller, K.R. (1999) Finding Darwin's God: A Scientist's Search for Common Ground Between God and Evolution ISBN 0-06-093049-7
הערות שוליים

1 2  קן מילר, The Collapse of Intelligent Design:Kenneth R. Miller Lecture, הרצאה, 3 בינואר 2006, החל מדקה 24, יוטיוב
↑  News recap, Today Programme, BBC, 29 April 2009.
↑  Congratulations to Kenneth R. Miller, באתר המרכז הלאומי לחינוך מדעי בארצות הברית (באנגלית)
| --- | --- |
בקרת זהויות :  NLI: 987007431919605171  BIBSYS: 1054216  BnF: cb161489054 (data)  GND: 1145592880  ICCU: CFIV198698  ISNI: 0000 0001 1043 8733  LCCN: n92022420  LNB: 000034876  NKC: jx20110830018  NLK: KAC2018O0895  NTA: 202632385  SNAC: w6j67rpk  SUDOC: 130806196  VIAF: 21330616   WorldCat (עם VIAF): 21330616
לירה סורית

| --- | --- |

 משתמשים:  סוריה סוריה
 סמל:  S£
 ISO 4217:  SYP
 יחידות משנה
 1/100:  פיאסטר
 מטבעות ושטרות
 שטרות בשימוש:  50, 100, 200, 500, 1,000, 2,000, 5,000 לירה סורית
 מטבעות בשימוש:  1, 2, 5, 10, 25, 50 לירה סורית
 בנק מרכזי
 אינפלציה:  25.5%
 בנק מרכזי:  הבנק המרכזי של סוריה
 הבנק המרכזי של סוריה
 
לירה סורית (בערבית: الليرة السورية; בצרפתית: livre syrienne) היא המטבע בו משתמשים בסוריה, והיא מונפקת בבנק המרכזי של סוריה (בערבית: مصرف سورية المركزي). בלירה אחת יש מאה קירש, אף על פי שקירש אינו בשימוש עוד.
עד ל-1958, על צידו הקדמי של שטר הלירה נכתב בערבית, ועל צידו האחורי בצרפתית. לאחר 1958, על צידו האחורי של השטר נכתב באנגלית. המטבעות הונפקו גם בערבית וגם בצרפתית, עד לעצמאותה של סוריה, אז הוא הונפק בערבית בלבד.
סדרת שטרות 2010

ב-27 ביולי 2010, הבנק המרכזי של סוריה הנפיק סדרה חדשה של שטרות בערכים של LS 50, לירות סוריות 100 לירות סוריות ו-200 לירות סוריות. השטרות תוכננו על ידי מעצב השטרות האוסטרי רוברט קלינה.
הבנק המרכזי של סוריה הנפיק שטרי 500 לירות סוריות ו-1,000 לירות סוריות חדשים ב-2014 וב-2015, בהתאמה. הצד האחורי של השטר החדש ע"ס 1,000 לירות סוריות מציג תמונה של ציור פסיפס רומי שהתגלה בדיר אל-עדס.
הנשיא המודח בשאר אל-אסד  התווסף לשטר 2,000 לירות סוריות בשנת 2017. שטר 5,000 לירות סוריות שוחרר בינואר 2021
שטרות

| תמונות> צד הפנים | תמונות> צד הגב | תיאור> ערך | תיאור> צבע שליט | תיאור> נושא הפנים | תיאור> נושא הגב | תיאור> סימן מים | תיאור> שנה |
| --- | --- | --- | --- | --- | --- | --- | --- |
|  |  | £50 | כתום | טחנת המים של חמה,  על רקע מצודת העיר חלב, בצד שמאל מעל מצודת חלב, אצטרולב. | בצד ימין למעלה:  אצטדיון עבאסיין, בצד שמאל: ספריית אל-אסד בדמשק ליד אשכול ענבים, בצד ימין למטה: ילדים לומדים בבית ספר. | סוס ערבי | 1998 |
|  |  | £100 | כחול | הקיסר הרומי פיליפוס הערבי,  על רקע התיאטרון הרומי בבוסרה. | הציור המרכזי:  תחנת הרכבת חג'אז שבדמשק, בצד שמאל למעלה: פרי התאנה. | סוס ערבי | 1998 |
|  |  | £200 | אדום | פסל צלאח א-דין שבעיר העתיקה בדמשק, על רקע אנדרטת קבר החייל האלמוני שבדמשק, כשלמטה בקטן מטבע מתקופת שלטונו של השאם אבן עבד אל-מלכ, הח'ליפה העשירי משלטון בית אומיה. |  | סוס ערבי | 1997 |
|  |  | £500 | אפור | זנוביה על רקע העיר תדמור,  כשלמטה בקטן: התיאטרון הרומי בתדמור, כשלידו בקטן: שוב דמותה של זנוביה. |  | סוס ערבי | 1998 |
|  |  | £1,000 | ירוק | חאפז אל-אסד על רקע  המסגד האומיי שבדמשק, כשלמטה בקטן מימין לשמאל: מטבע מתקופת שלטונו של עבד אל-מלכ, הח'ליף החמישי לבית אומיה. כשלידו בצד ימין לוח חימר מהספרייה העתיקה באבלה. |  | דיוקנו של חאפז אל- אסד | 1997 |
| תמונות> צד הפנים | תמונות> צד הגב | תיאור> ערך | תיאור> צבע שליט | תיאור> נושא הפנים | תיאור> נושא הגב | תיאור> סימן מים | שנה |
| --- | --- | --- | --- | --- | --- | --- | --- |
|  |  | £50 | אפור | השפה האוגרית | ספריית אל-אסד בדמשק | סוס ערבי ועריך השטר | 2009 |
|  |  | £100 | אדום חום | התיאטרון הרומי בבוסרה | משמאל לימין: כיפת האוצר בחצר המסגד האומיי, בניין הבנק המרכזי של סוריה, מטבע רומי של פיליפוס הערבי. | סוס ערבי ועריך השטר | 2009 |
|  |  | £200 | חום | טחנת המים של חמה | מקדש בל בתדמור, סוריה. | סוס ערבי ועריך השטר | 2009 |
|  |  | £500 | תכלת | בית האופרה שבדמשק | משמאל לימין: פסיפס מוזיקאים בוילה ביזנטית במרימין, שירים חורים עתיקים כתובים על לוח חימר באוגרית | סמל סוריה ועריך השטר | 2013 |
|  |  | £1,000 | ירוק | התיאטרון הרומי בתדמור | פסיפס רומי, בציר ענבים בדיר אל-עדס | סמל סוריה ועריך השטר | 2013 |
|  |  | £2,000 | ורוד סגול | בשאר אל-אסד על רקע המסגד האומיי | פנים משכן מועצת העם הסורית | סמל סוריה ועריך השטר | 2017    |
ראו גם

המטבע הצבאי (ישראל)
שערי חליפין

| שער חליפין נוכחי עבור SYP |
| --- | --- |
באתר Google Finance:: AUD CAD CHF EUR GBP HKD ILS JPY USD
באתר Yahoo! Finance:: AUD CAD CHF EUR GBP HKD ILS JPY USD
באתר XE.com:: AUD CAD CHF EUR GBP HKD ILS JPY USD
באתר OANDA.com:: AUD CAD CHF EUR GBP HKD ILS JPY USD
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
הערות שוליים

↑  Editorial Style Guide 2020, World Bank Group, appendix D pp.134–139
משטח בזלת נרחב

משטח בזלת נרחב הוא חבל גאולוגי המתאפיין בנפח גדול מאוד של סלעים געשיים מאפיים – בעיקר בזלת אך גם ריוליט – תוצאה של התפרצויות געשיות נרחבות במשך תקופת זמן קצרה יחסית במונחים גאולוגיים: מאות אלפים עד מיליוני שנים. שטחם הניכר של המשטחים נמדד בקילומטרים רבועים, ואת נפחם מודדים בקילומטרים מעוקבים. משטחים אלה אינם קשורים לגעשיות הנובעת מתהליכים טקטוניים כנביעת לבה ברכסים מרכז אוקייניים או קשתות איים געשיות באזורי הפחתה, אלא כוללים שטפי לבה יבשתיים ואוקייניים נרחבים מתוך סדקי-ענק. המונח האנגלי "Large igneous provinces" המגדיר משטחים אלה הוטבע לראשונה בשנת 1992.
מפת חבלים גאולוגיים בעולם   משטחי בזלת נרחבים
היווצרות > מקור וכמות החומר הנפלט

טומוגרפיה סייסמית גילתה גם כי גושים של ליתוספירה מופחתת יכולים לחדור את כל המרחק עד לבסיס המעטפת, מעט מעל הגבול בין המעטפת התחתונה לגלעין, בעומק של קרוב ל-2,900 ק"מ. אם מניחים כי נפח המעטפת נותר קבוע לאורך הזמן הגאולוגי, הרי שמסת חומרי הקרום שניתכו לתוך המעטפת חייבת להשתוות למסת החומר המותך העולה מן המעטפת אל הקרום. ניתן להניח כי רוב – אם לא כל – הפעילות הגעשית הקשורה לתהליכים טקטוניים של התפשטות קרקעית הים ושל אזורי הפחתה (על בסיס טומוגרפיה גאוכימית וסייסמית) נובעת מן המעטפת העליונה (עד עומק של 660 ק"מ). סביר להניח כי חומר ליתוספירי החודר אל המעטפת התחתונה וממוחזר בסופו של דבר, תורם בחלקו להתהוות משטחי הבזלת על פני השטח בכדור הארץ.
היווצרות > הנחת תימרת המעטפת

משטחי בזלת נרחבים נוצרים במגוון מבנים ומקומות, כרמות אוקייניות, הרים ורכסים תת-ימיים, שולי יבשות, שטפי בזלת יבשתיים ושטפי בזלת באגנים אוקייניים. היווצרות משטחי בזלת נרחבים מיוחסת לרוב לתימרות מעטפת או נקודות חמות והם מייצגים בין 5% ל-10% מפליטת המאגמה העולמית. עם זאת, במונחים של הפקת מאגמה, מדובר באפיזודות קצרות לעומת הרצף היחסי של פעילות געשית ברכסים מרכז אוקייניים. משטחי הבזלת נוצרים מפעילות מאגמטית הקרובה לפני השטח ושכיחים בכוכבי הלכת ובירחים של מערכת השמש. משטחים אלה – והמקבילות העכשוויות קטנות המידה: הרי געש שמעל נקודה חמה – מיוחסים בדרך כלל להתכה בלחץ נמוך של חומרי מעטפת בצפיפות נמוכה, העולים ממעמקי כדור הארץ בתמרות מעטפת, ולכן מספקים חלון לתהליכים המתרחשים במעטפת.
נעשו כמה ניסיונות להבין כיצד נפחים עצומים של מאגמה בזלתית נוצרים ונפלטים בפרק זמן קצר יחסית, בקצב השתפכות העולה בהרבה על זה של פליטת הבזלת ברכסים מרכז-אוקייניים. היווצרות המשטחים נקשרת לרוב לפעילות נקודות חמות הבונות שרשרת רציפה של איים געשיים או הרי געש, מה שמוביל לבניית מודלים המקשרים את מקורותיהם לתימרות מעטפת. בהנחה זו, תימרות המעטפת מורכבות מראש תימרה בולבוסי ומזנב דק המזין את הראש בחומרים חמים מן המעטפת. כאשר ראש התימרה המתרומם פוגש בליתוספירה, הוא מתפשט לצדדים ונמס, ובכך יוצר נפח עצום של מאגמה בזלתית הנפלטת במהלך 1–2 מיליון שנה. הנחה זו משערת כי מקור הפעילות הגעשית בזנב התימרה. תזוזת הליתוספירה על-פני המעטפת כתוצאה מפעילות טקטונית גורמת לגעשיות הנובעת מזנב התימרה ליצור שרשרות איים. השפעת התימרה על בסיס הליתוספירה היבשתית עשויה לגרום לסידוק ושבירת היבשת וליצירת משטחי בזלת צמודים משני צדי האגן האוקייני, לדוגמה: הצמד פרנה-אטנדקה (Parana-Etendeka) באמריקה הדרומית ובדרום אפריקה, בהתאמה.
הנחה זו נתמכת בעובדה שרוב, אם לא כל משטחי הבזלת, קשורים לנקודות חמות, כפי שהחבל הגעשי הצפון אטלנטי קשור לנקודה החמה של איסלנד, מדרגות דקאן לנקודה החמה של ראוניון ורמת קרגלן (Kerguelen) לנקודה החמה של קרגלן.
היווצרות > הנחת תימרת המעטפת > בעיות בהנחת התימרה

העובדה כי משטחי בזלת במגוון גדלים וטקטוניים מתהווים בליתוספירה היבשתית והאוקיינית כאחד, מציעה כי סטיות תרמיות במעטפת גורמות לעליית המאגמה, וכי סוג הליתוספירה שולט בהיווצרותם. למשל, סטיות תרמיות מתחת לליתוספירה האוקיינית אמורות ליצור בה השפעה מאגמטית יתרה, מאחר שהקרום האוקייני דק יותר ומאפשר התכה בלחץ נמוך, יותר מאשר קרום יבשתי.
באופן דומה, סטיות תרמיות דומות במרכז לוח (למשל, הוואי) ולאורך שולי לוח (למשל, איסלנד) אמורות ליצור יותר מאגמטיות מאחר שבנקודות אלה מתגברת ההתכה בלחץ נמוך. עם זאת, טומוגרפיה סייסמית שנערכה בשנים האחרונות על מבנה מהירות המעטפת (mantle-velocity) – קירוב לטמפרטורה (a proxy for temperature) – מתחת לאיסלנד ולהוואי, מצביעה על הבדלים משמעותיים בין השתיים.
היווצרות > הנחות אחרות

על אף שניתן להניח כי מקורם של משטחי הבזלת בתימרת מעטפת הנוצרת על ידי תהליכים של חומרים מוצקים, הוצעו מנגנונים חלופיים:
שיוך שפכי הבזלת על הירח למכתשי פגיעה, כמו גם עדויות מוגבלות בכדור הארץ, מציעים כי התכה מסיבית בלחץ נמוך של המעטפת – או לפחות הידקקות משמעותית של הקרום וסדיקתו, היוצרים מוליכים לחומרי מעטפת אל פני השטח – עשויים להסביר את התהוותם של כמה משטחי בזלת. מנגנון כזה הוצע כחלופה להנחת התימרה באשר למדרגות סיביר, רמת אונטונג-ג'אווה (Ontong Java) ומדרגות דקאן.
תאוריות אחרות לסיבת היווצרות משטחי הבזלת כוללות היפרדות שכבות האקלוגיט בתחתית הקרום, תופעות געשיות בשולי הליתוספירה העבה, וכן פגיעת מטאוריט.
משטחי בזלת אחדים עשויים לנבוע מצירוף של שבירת שולי יבשת וסטיות תרמיות במעטפת. לכן, מנגנונים מרובים עשויים להידרש להסבר כל משטחי הבזלת הנרחבים, גם בכדור הארץ וגם במקומות אחרים במערכת השמש.
תכונות

סלעי משטחי הבזלת שונים בהרכבם מן הסלעים הנוצרים ברכסים מרכז-אוקייניים ובאיים געשיים מבחינה פטרולוגית, גאוכימית, גאוכרונולוגית וגאופיזית.
סלעי המשטחים מוגדרים על-פי המאפיינים המאפיים הדומיננטיים של סלעי הפרץ: עושר בברזל ובמגנזיום וכן בזלת אלקלית ותולאיטית. עם אלה מופיעים גם סלעים עתירי סיליקה, אך אלה מקושרים לשלבים הראשונים של התהוות המשטחים ולסיומה בלבד. מאחר שהשכבה הזמינה ביותר למחקר היא הקרום העליון של המשטחים, מרבית הידע עליהם נובע מהלבה היוצרת אותו. שכבה זו עשויה להגיע לעובי של 10 ק"מ. בחינה גאופיזית וסייסמית ומידע המשווה בין המשטחים לבין קרום אוקייני מצביעים על כך שמתחת לקרום העבה של המשטחים קיימת שכבת מחדר מאגמטית, שביסודה היא שכבת עיבוי – מאגמה שנלכדה בתחתית הקרום ונקרשה במקום. מדידות סייסמיות מצביעות על כך ששכבה זו מכילה סלעי גברו (סלע פלוטוני מאפי) ומתחתם סלעים אולטרה-מאפיים.
עוביו של קרום ימי בו מצוי משטח בזלת – ביחד עם שכבות סלעי הפרץ והמחדר – עשוי להגיע ל-35 ק"מ, כפי שעולה ממדידות סייסמיות וכבידתיות ברמת אונטונג-ג'אווה. ברמה ימית זו, וכן מתחת למדרגות דקאן ופרנה היבשתיות, נצפו אזורים של מהירות מעטפת נמוכה. אזורים אלה, הנחשבים לשורשים הליתוספריים של המשטחים, עשויים לחדור עד לעומק של 500–600 ק"מ במעטפת. בניגוד לאזורים של מהירות גבוהה (מתחת למרבית הקרומים היבשתיים ובחלק מן הקרומים האוקייניים), אזורי מהירות נמוכה מתחת למשטחי הבזלת הנרחבים משקפים שרידים כימיים ותרמיים ראשוניים של פעילות תימרת מעטפת. כושר הציפה הגבוה של שורשים אלה רומז על תפקידם המשמעותי של משטחי הבזלת בהתרחבות שטח היבשות באמצעות צמיחת שוליהן.
תפוצה, מיקום וסוגים

משטחי בזלת נרחבים נוצרים באזורים יבשתיים ואוקייניים כאחד, פנים-לוחיים ובשולי לוחות, ופריסתם עולמית. המשותף לכל משטחי הבזלת הנרחבים הוא תקופת פעילות קצרה באירועים מאגמטיים אפיזודיים וארעיים, המגבירים באופן משמעותי את שיעורי פליטת המאגמה העולמית לתקופה קצרה. אם נוצר משטח נרחב בשולי לוח, הוא ירכיב את כל המקטע הקרומי באותו מקום. לעומת זאת, אם המשטח ייווצר בתוך לוח, הרי שהקרום הראשוני יופרע באזור החדירה ויתעבה משני צדדיו ככריך – שכבת בזלת תיווצר מעליו ושכבת מחדר בתחתיתו.
תפוצה, מיקום וסוגים > משטחי בזלת יבשתיים

משטחי הבזלת היבשתיים – שהם הנחקרים ביותר בזכות נגישותם – מתפרצים מסדקי-ענק בקרום היבשתי. רובם מכסים אגני השקעה, וכולם משטחים בשולי לוח הנוצרים כתוצאה מגעשיות נרחבת במהלך שבירת יבשת. כאלה הן מדרגות דקאן בהודו, המשתרעות על כמיליון קמ"ר וגילן 64–69 מיליון שנה, והרמה הבזלתית של נהר קולומביה במערב ארצות הברית, שהתפרצה לפני 15–17 מיליון שנה. דוגמאות נוספות:
הרמה האתיופית, שנוצרה לפני כ-30 מיליון שנה והחלה להיקטע לפני כ-25 מיליון שנה, עת נוצר השבר הסורי-אפריקני. שניים מחלקיה מצויים בתתי-לוחות של הלוח האפריקאי: תת-הלוח הנובי הנושא את חלקה הצפון-מערבי של הרמה, תת-הלוח הסומלי הנושא את חלקה הדרום-מזרחי, והחלק השלישי, הצפון-מזרחי, נמצא על-גבי הלוח הערבי בדרומו של חצי האי ערב.
מדרגות סיביר – אזור בצפון אסיה שכוסה בשכבת בזלת בעובי של 7 ק"מ על שטח של כ-4 מיליון קמ"ר, שהצטמצם לאחר בליה לכ-2 מיליון קמ"ר. האירוע שיצר את מדרגות סיביר הוא הנרחב ביותר מאז הפרקמבריון ומשך התרחשותו מוערך בכמיליון שנה.
מדרגות אומיישאן בחבל סצ'ואן בדרום-מערב סין, שנפחן קטן בהרבה מזה של מדרגות סיביר, אך הן מהוות תוואי בולט ומרשים.
מדרגות סיביר ומדרגות אומיישאן נוצרו בסוף הפרם, לפני כ-250–260 מיליון שנה.
תפוצה, מיקום וסוגים > שולי יבשת

שולי יבשת סבילים (passive margins) הם נקודת המעבר בין קרום יבשתי לקרום אוקייני השייכים ללוח אחד, ואינם שולי יבשת פעילים. שוליים אלה מכילים סלעי משקע המורבדים מעל בקע עתיק ויוצרים אגנים אוקייניים חדשים. כתוצאה מהידקקות הקרום לאורך הבקע, עשויה להתפתח בשוליים אלה געשיות (שוליים געשיים סבילים) שתוביל להיווצרות משטחי בזלת ואף לפתיחת רכס מרכז אוקייני. דוגמה למשטח בזלת בשולי יבשת היא החבל הגעשי המרכז-אטלנטי שנוצר בעת התפרקות פנגיאה ופתיחת האוקיינוס האטלנטי. חבל זה כולל את החופים המזרחיים של אמריקה הצפונית וצפון אמריקה הדרומית, ואת החופים הצפון מערביים של אפריקה. לצפונו שוכנים שרידי רמת תוליאן מן הפלאוגן. הרמה השתרעה ככל הנראה על שטח של 1.8 מיליון קמ"ר בצפון האוקיינוס האטלנטי של ימינו, ומניחים כי התפרקה ברובה כשנוצר האוקיינוס האטלנטי. שרידיה מצויים בצפון אירלנד, צפון-מערב סקוטלנד, איי פארו, צפון-מערב איסלנד, מזרח גרינלנד ומערב נורווגיה.